	POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA O  NACRTU  
I. izmjena i dopuna Pravilnika o provedbi postupaka jednostavne nabave roba, usluga i radova
KLASA: 011-02/26-01/15, URBROJ: 238-22-3-26-1

	RAZLOZI DONOŠENJA AKTA
	Donošenje Izmjena i dopuna Pravilnika o provedbi postupaka jednostavne nabave roba, usluga i radova nužno je radi usklađenja propisa s odredbama  Zakona o javnoj nabavi („Narodne novine“, broj 120/16, 114/22, 48/26) i usklađivanje procedura nabave sukladno naputcima Uprave za politiku javne nabave Ministarstva gospodarstva proizašlih iz nadzora zakonitosti ranije usvojenog akta. 

U nadzoru zakonitosti nije utvrđeno da je neka od odredbi Pravilnika u suprotnosti sa zakonom o javnoj nabavi, ali je za pojedine odredbe naloženo ili preporučeno detaljnije i jasnije pozivanje na odredbe Zakona, te korištenje pojmova u skladu sa Zakonom. 

	CILJEVI PROVOĐENJA SAVJETOVANJA
	Cilj provođenja savjetovanja sa zainteresiranom javnošću je upoznavanje javnosti s nacrtom I. izmjena i dopuna Pravilnika o provedbi postupaka jednostavne nabave roba, usluga i radova te prikupljanje mišljenja, primjedbi i prijedloga, kao i eventualno prihvaćanje zakonitih i stručno utemeljenih mišljenja, primjedbi i prijedloga.

	ROK ZA PODNOŠENJE MIŠLJENJA, PRIMJEDBI I PRIJEDLOGA
	Rok za podnošenje mišljenja, primjedbi i prijedloga je od 20.10.2026. do 19.11.2026. godine (30 dana). 



	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA
	Mišljenja, primjedbe i prijedlozi mogu se dostaviti poštom na adresu: Općina Pokupsko, Trg Pavla Štoosa 15, 10414 Pokupsko  ili na e-mail adresu: nacelnik@pokupsko.hr, procelnik@pokupsko.hr        
 

	Sukladno odredbama članka 11. Zakona o pravu na pristup informacijama („Narodne novine“, broj 25/13, 85/15, 69/22) izrađivač nacrta akta, nakon provedenog postupka savjetovanja  sastavlja izvješće  u kojem su sadržane prihvaćene ili neprihvaćene primjedbe i prijedlozi iz savjetovanja te ga objavljuje na službenoj stranici. 


